SCB Financial Markets คาดกรอบเงินบาทวันนี้ 36-36.20 บ./ดอลลาร์
SCB Financial Markets คาดเงินบาทวันนี้ (24 ส.ค.) เคลื่อนไหวในกรอบ 36-36.20 บ./ดอลลาร์ โดยค่าเงินบาทแข็งค่าขึ้นเล็กน้อย
SCB Financial Markets คาดเงินบาทวันนี้ (24 ส.ค.) เคลื่อนไหวในกรอบ 36-36.20 บ./ดอลลาร์ โดยค่าเงินบาทแข็งค่าขึ้นเล็กน้อย
24 ส.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (24 ส.ค.65) เคลื่อนไหวในกรอบ 36.00 – 36.20 บาท/ดอลลาร์
โดยค่าเงินบาทแข็งค่าขึ้นเล็กน้อยเมื่อเทียบกับเมื่อวาน หลังเงินดอลลาร์ได้รับแรงกดดันจากตัวเลขกิจกรรมภาคเอกชนของสหรัฐในเดือนสิงหาคม ที่ต่ำกว่าที่ตลาดคาดไว้ และยังสะท้อนภาวะการชะลอตัวลงอย่างต่อเนื่องของเศรษฐกิจสหรัฐฯ
สำหรับดัชนีผู้จัดการฝ่ายจัดซื้อภาคการผลิตอุตสาหกรรมและภาคการบริการที่ต่ำกว่าคาด กระตุ้นให้นักลงทุนเริ่มคาดการณ์ว่าธนาคารกลางสหรัฐ (เฟด) อาจจะลดความแข็งกร้าวในปรับขึ้นอัตราดอกเบี้ย
ด้านตลาดยังจับตารอฟังถ้อยแถลงของนายเจอโรม พาวเวลล์ ประธานธนาคารกลางสหรัฐ (เฟด) ในวันศุกร์นี้